ఉత్తర ప్రదేశ్
ఉత్తరప్రదేశ్ ప్రధానంగా గంగా యమునా మైదానప్రాంతంలో విస్తరించి ఉంది. ఇది బాగా జన సాంద్రత ఎక్కువైన ప్రాంతము. 2000 సంవత్సరంలో పార్లమెంట్ చట్టం ప్రకారం అప్పటి మరింత విస్తారమైన ఉత్తరప్రదేశ్ లోని ఉత్తర పర్వతప్రాంతం ఉత్తరాంచల్ అనే ప్రత్యేక రాష్ట్రంగా అవతరించింది. అయినా గాని ఉత్తరప్రదేశ్ దాదాపు 18కోట్ల జనాభా కలిగి ఉంది. ఇది భారతదేశంలో పెద్దరాష్ట్రము మాత్రమే కాదు. ప్రపంచంలోనే జనాభా పరంగా ఉత్తరప్రదేశ్ కంటే పెద్ద దేశాలు 5 మాత్రమే ఉన్నాయి. అవి - చైనా, భారత్, అమెరికా సంయుక్త రాష్ట్రాలు, ఇండొనేషియా, బ్రెజిల్. సమకాలీన భారత రాజకీయాలలో ఉత్తరప్రదేశ్ పాత్ర చాలా కీలకమైనది కావడానికి ఇది కూడా ఒక ముఖ్య కారణం.
ఘాజీపూర్
ఉత్తర ప్రదేశ్ రాష్ట్ర 72 జిల్లాలలో ఘాజీపూర్ జిల్లా (హిందీ:ग़ाज़ीपुर ज़िला ) (ఉర్దూ: غازیپور ضلع) ఒకటి.ఘాజీపూర్ పట్టణం జిల్లాకేంద్రంగా ఉంది. ఘాజీపూర్ జిల్లా వైశాలి డివిషన్‌లో భాగంగా ఉంది. జిల్లా గులాబీ సెంటు (గులాబీ తాల్) తయారీకి ప్రత్యేక గుర్తింపును కలిగి ఉంది. జిల్లాలో " లార్డ్ కార్న్ వాల్ సమాధి ఉంది". లార్డ్ కార్న్ వాల్ ఇక్కడ మరణించాడు ఆయన సమాధి ఘాజీపూర్‌లో నిర్మించబడింది. దీనిని ఆర్కియాలజీ శాఖ పరిరక్షిస్తుంది. " ది గవర్నమెంటు ఓపీయం ఆల్కలాయిడ్ వర్క్స్ " ఘాజీ పూర్‌లో స్థాపించబడింది. ఆసియాలో ఇది అతిపెద్ద ఓపీయం తయారీ సంస్థగా గుర్తించబడుతుంది.